V sezoni 1973 je postal prvak Britanske Formule 3. V Formuli 1 je debitiral na dirki za Veliko nagrado Španije v sezoni 1975, kjer je z dirkalnikom Williams FW03 moštva Frank Williams Racing Cars osvojil sedmo mesto. Nato je v drugem delu sezone nastopil z dirkalnikom Hill GH1 moštva Embassy Racing with Graham Hill na devetih dirkah. Ob štirih odstopih je na dirki za Veliko nagrado Švedske osvojil šesto mesto, kar je njegov najboljši rezultat v karieri in edina uvrstitev med dobitnike točk. Še dvakrat pa se je točkam približal s sedmima mestoma na naslednjih dveh dirkah za Veliki nagradi Nizozemske in Francije, poleg tega pa je bil še dvakrat petnajsti. Po koncu sezone je umrl skupaj še s štirimi člani moštva v letalski nesreči v hudi megli pri Londonu, pilotiral pa je Graham Hill.